Klausučių herbas

Klausučių herbas – Klausučių kaimo heraldinis simbolis.

Aprašas 
Žaliame skydo lauke trys kairieji banguoti sidabriniai kaspinėliai, tarp jų aštuoni auksiniai dobilo lapai: 1, 3, 3 ir 1.

Simbolika 
 Žalia skydo spalva - reiškia laisvę, grožį, džiaugsmą, sveikatą ir viltį, tai ir augmenijos spalva. 
 Dobilas simbolių kalboje - augimo, gyvybinės jėgos, vienybės ir harmonijos simbolis. Viduramžiais trilapis dobilas buvo Švenčiausiosios Trejybės simbolis. 
 Sidabriniai kaspinėliai primena per šį kraštą tekančias Šeimenos, Širvintos ir Šešupės upes.

Istorija 
Klausučiai istorinio herbo neturėjo. Heraldikos komisijoje nuspręsta įamžinti šio krašto savitumą. 

Herbo etaloną sukūrė dailininkas Rolandas Rimkūnas. Herbas Lietuvos prezidento dekretu Nr. IK-1148 patvirtintas 2007 m. lapkričio 8 d.

2007 m. patvirtinti Lietuvos gyvenviečių herbai
Vilkaviškio rajono savivaldybės gyvenviečių herbai